Vestre militærdistrikt

Vestre militærdistrikt (russisk: Западный военный округ) er et militærdistrikt i Russland. Det setter opp en av fem operasjonelle-strategiske kommandoer for Russlands væpnede styrker. Militærdistriktet ble dannet ved presidentdekret nummer 1144 underskrevet 20. september 2010. med tidligere Leningrad militærdistrikt som base. Distriktet omfatter Østersjøflåten og støtter Nordflåten i den russiske marinen. Nordflåten ble i desember 2014 tatt ut av Vestre militærdistrikt for å danne den operasjonell-strategiske kommandoen OSK Nord.

Vestre militærdistrikt setter opp OSK Vest i krig, og kontrollerer første stridsvognarmé, sjette og 20. kombinerte arméer, østersjøflåten og østersjøflåtens kystforsvarsenheter under flåte HK i Kaliningrad, samt 1. luft- og luftforsvarskommando i det russiske flyvåpenet.

Luftlandestyrker og strategiske rakettstyrker som er forlagt innen Vestre militærdistrikt er ikke underlagt militærdistriktet,  men styres direkte av spesielle kommandoer i Forsvarsdepartementet (Russland).

Hovedkvarteret er i St. Petersburgs generalstabsbygning på den nordlige enden av slottsplassen til Vinterpalasset.

I forbindelse med utvikling av situasjonen i Ukraina i løpet av 2016, er første stridsvognarmé satt opp på nytt i Vestre militærdistrikt. Videre er 144. motoriserte infanteridivisjon satt opp med hovedkvarter i Jelnja, og 10. stridsvogndivisjon er ekspandert fra brigade med hovedkvarter i Bogutsjar. Likeså er tredje motoriserte infanteridivisjon satt opp med hovedkvarter i Valujki.

Sammensetning

Militær kommando og kontroll
1. kommando- og kontrollbrigade i Sertolovo
2. SPETSNAZ-brigade i Pskov

Landkomponenter
1. stridsvognarmé med HK I Odintsovo i Moskva-området
20. kombinerte armé med hovedkvarter  i Voronezj
Sjette kombinerte armé med hovedkvarter i Agalatovo
11. armékorps med hovedkvarter i Gusev, Kaliningrad oblast.
Operativ gruppe med russiske styrker i Transnistria
15. elektronisk krigføringsbrigade forlagt til området Stroitel i Tambov
16. elektronisk krigføringsbrigade forlagt til byen Kursk.

Sjø

Østersjøflåten med hovedkvarter i Kaliningrad

Luft

6. fly- og luftforsvarsarmé med hovedkvarter i St. Petersburg

202. luftvernbrigade i Naro-Fominsk.

Liste over sjefer fra 2010 
 2010 Generaloberst Valerij Gerasimov
 2010–2012 Generaloberst Arkadij Bakhin
 2012-10 November 2015 Generaloberst Anatolij Sidorov
 2015-2018 Generaloberst Andrej Kartapolov
 2018 - dags dato Generaloberst Aleksandr Zjuravljev.

Referanser

Eksterne lenker 
 Западный военный округ на сайте Минобороны РФ
 Газета Западного военного округа
 С опережением графика
 http://nvo.ng.ru/concepts/2010-07-23/2_red.html

Russiske militærdistrikt